Raġel ta' 42 sena minn Naxxar ittieħed l-isptar Mater Dei wara li kien involut f'inċident tat-traffiku f'San Pawl il-Baħar. Il-każ seħħ dalgħodu għall-ħabta tas-7:30 fil-bidu tal-Bypass ta' San Pawl il-Baħar, direzzjoni lejn ix-Xemxija, meta s-sewwieq tal-mutur għal xi raġuni skidja bil-mutur. Fuq il-post issejħet ambulanza fejn ħadet lir-raġel l-isptar Mater Dei. Il-kundizzjoni tiegħu għadha mhix magħrufa.